Charisma
Vide etiam paginam discretivam: Charisma (discretiva). Charisma (Graece χάρισμα 'donum gratiae', 'favor libere datus' < χάρις 'gratia') est lepor vel venustas cogens, quae studium aliis inicere potest. Eruditi in sociologia, scientia politica, psychologia, et administratione hoc vocabulum generi ductus adhibere solent, quod inusitatatum videtur. In quibus provinciis scientiae, vocabulum charisma ad certum ducis genus describendum adhibetur, hominis qui "symbolica ducis signa in principiis condita animique motibus impleta dat. In theologia Christiana, charisma est dotatio vel vis insolita a Spiritu Sancto data. Graeci antiqui charisma personalitatis suis deis attribuere solebant; exempli gratia, charisma, venustatem, pulchritudinem, naturam, creativitatem humanam, fertilitatem deabus Charitibus appellatis attribuebant.